b'\n_START_ARTICLE_\nBalatina, Glodeni\n_START_SECTION_\nLegenda localit\xc4\x83\xc8\x9bii\n_START_PARAGRAPH_\nCircul\xc4\x83 \xc8\x99i o legend\xc4\x83, care spune c\xc4\x83 fl\xc4\x83c\xc4\x83ul Bala se \xc3\xaendr\xc4\x83gostise lulea de Tina, fata vecinului. Frumoas\xc4\x83 foc fata. \xc8\x98i b\xc4\x83iatul nu de l\xc4\x83sat. Unica dorin\xc8\x9b\xc4\x83 ce le sfaroge\xc8\x99te inimile e s\xc4\x83 se c\xc4\x83s\xc4\x83toreasc\xc4\x83 c\xc3\xaet mai repede. Dar p\xc4\x83rin\xc8\x9bii tinerilor nu se \xc3\xaen\xc8\x9beleg \xc3\xaentre ei \xc8\x99i nunta se stric\xc4\x83. Visul se stinge. Dezn\xc4\x83d\xc4\x83jdui\xc8\x9bi, tinerii se iau de m\xc3\xaen\xc4\x83 \xc8\x99i se arunc\xc4\x83 ori c\xc4\x83 \xc3\xaentr-un ochi de balt\xc4\x83, ori \xc3\xaen valurile Prutului. Drama zguduie satul \xc8\x99i de atunci localitatea le va purta numele... Desigur, e o legend\xc4\x83, iar denumirea satului, f\xc4\x83r\xc4\x83 \xc3\xaendoial\xc4\x83, se trage de la b\xc4\x83l\xc8\x9bile \xc8\x99i mla\xc8\x99tinile de le-a format de-a lungul timpului apa Prutului. Dovezile se afl\xc4\x83 \xc3\xaen incunabile, c\xc3\xaet \xc8\x99i \xc3\xaen cocumentele mai noi.\n_START_SECTION_\nIstorie\n_START_PARAGRAPH_\n\xc3\x8entr-o men\xc8\x9bionare istoric\xc4\x83 este pomenit ca un \xe2\x80\x9eSat mare... a\xc8\x99ezat \xc3\xaen Valea Prutului pe r\xc3\xaeule\xc8\x9bul \xc8\x9aiganca, tocmai la gura v\xc4\x83ii Camenca, pe \xc8\x99oseaua care duce de la Lipcani spre Sculeni\xe2\x80\x9d. Denumirea, posibil, e una eronat\xc4\x83, ce deriv\xc4\x83 de la slavonescul boloto (glod, mla\xc8\x99tin\xc4\x83, balt\xc4\x83) \xc8\x99i dovad\xc4\x83 avem chiar \xc3\xaen denumirile altor localit\xc4\x83\xc8\x9bi din preajm\xc4\x83: Glodeni, B\xc4\x83l\xc8\x9bi care se afl\xc4\x83 la c\xc3\xaeteva zeci de kilometri unele de altele._NEWLINE_Savan\xc8\x9bii arheologi atribuie localit\xc4\x83\xc8\x9bii o v\xc3\xaerst\xc4\x83 de mare vechime, purt\xc3\xaendu-ne undeva prin sec.II-IV e.n. Anume de pe atunci pe malurile r\xc3\xaeului Camenca, \xc3\xaen partea de sud a satului, ar fi existat vatra unei a\xc8\x99ez\xc4\x83ri omene\xc8\x99ti timpurii. Cioburile de oale str\xc3\xaense aici ar pute fi chiar de provenien\xc8\x9b\xc4\x83 local\xc4\x83, dat fiind faptul c\xc4\x83 tot din acea epoc\xc4\x83 s-au p\xc4\x83strat r\xc4\x83m\xc4\x83\xc8\x99i\xc8\x9bele a dou\xc4\x83 cuptoare de ars vase de lut, ceea ce ar confirma c\xc4\x83 ocupa\xc8\x9bia nu le era str\xc4\x83in\xc4\x83 localnicilor._NEWLINE_La 21 mai 1815 este \xc3\xaencheiat\xc4\x83 zidirea unei noi biserici a localit\xc4\x83\xc8\x9bii, aceasta fiind de lemn, pe temelie de piatr\xc4\x83, acoperit\xc4\x83 cu stuf \xc8\x99i f\xc3\xaen. Biserica veche fusese inundat\xc4\x83 \xc3\xaen iulie 1813, de apele Prutului rev\xc4\x83rsat._NEWLINE_Din anul 2011 primar al localit\xc4\x83\xc8\x9bii este Iatuc Dumitru Mihail (reales \xc3\xaen 2014).'